**МАНДАТ 2023 – 2027 г.**

**РЕШЕНИЯ НА ОБЩС-ДОЛНИ ЧИФЛИК ОТ 11.02.2025 г.**

**РЕШЕНИЕ № 403**

На основание чл. 21, ал. 2 във връзка с чл. 21, ал. 1, т. 6 от Закона за местното самоуправление и местната администрация, чл.7, ал. 5, във връзка с чл.98 и чл.129 от Закона за публичните финанси, Закона за събирането на приходи и извършването на разходи през 2025 година до приемането на Закона за държавния бюджет на Република България за 2025 година, Закона за бюджета на държавното обществено осигуряване за 2025 година и Закона за бюджета на Националната здравноосигурителна каса за 2025 година, Общински съвет Долни чифлик:

1. Дава съгласие Кмета на община Долни чифлик при получаване на целеви трансфери от министерства и други институции да извършва разходи, в съответствие със сключени договори през 2024 година и процедури по които предстои сключване на договори до приемане на бюджета на община Долни чифлик за 2025 година.
2. Дава съгласие Кмета на община Долни чифлик да предоставя субсидии на организациите с нестопанска цел при условията на чл.98, ал.1 от ЗПФ.

3.Дава съгласие разходите по бюджета на община Долни чифлик да се извършват в размери по-големи от размера на разходите за същия период на 2024 година, до размера на средствата от преходния остатък от 2024 година и размера на постъпилите приходи, помощи и дарения.

4. Приема Разчет за финансирането и разплащането на Инвестиционни разходи, със средства от преходни остатъци, за обекти, за които има сключени договори през 2024 година и процедури по които предстои сключване на договори до приемане на бюджета на община Долни чифлик за 2025 година, съгласно Приложение № 1.

5. Приходите по бюджета на общината да се събират в съответствие с действащите закони.

6. На основание чл.60, ал.1 от АПК допуска предварително изпълнение на настоящето решение, със следните мотиви:

Да се защитят особено важни обществени интереси и предотвратяване на последствия от дължими лихви и неустойки по договорите при неизвършени плащания в срок, забавяне и/или спиране изпълнението на някой от възложените ангажименти, респективно поети ангажименти. Поради неприет бюджет на РБ за 2025 година община Долни чифлик е в невъзможност да изготви и внесе за приема в Общински съвет Долни чифлик бюджет за 2025 година.

**РЕШЕНИЕ № 404**

На основание чл. 21, ал. 2 във връзка с чл. 21, ал. 1, т. 6 и т. 23, и във връзка с чл. 59, чл. 60 и чл. 61 от Закона за местното самоуправление и местната администрация (ЗМСМА):

1. Дава съгласие Кметът на община Долни чифлик да осигури от името на община Долни чифлик в качеството ѝ на член на РСУО- регон Провадия:
* финансови ресурси за покриване на първоначалните допустими разходи по проекта, преди средствата да бъдат възстановени по ПОС 2021-2027
* финансови ресурси за покриване на допустими разходи по проекта, които няма да бъдат финансирани по ПОС 2021 – 2027 г., вкл. собствен принос в размер на 20% съобразно процентното съотношение на база средно аритметичната стойност на дял на населението в съответната община по официални данни от НСИ, дял на обема на биоразградимите отпадъци съобразно извършените морфологични анализи на общините и себестойността на получената техника
1. Декларира, че изградената със средства по проекта инфраструктра, в т.ч. движимо и недвижимо имущество, ще бъде общинска собственост, а дяловете на собственост ще бъдат процентно съотношение, определено на база средно аритметична стойност на дял на населението в съответната община по официални данни от НСИ, дял на обема на биоразградимите отпадъци съобразно извършените морфологични анализи на общините и себестойността на получената техника броя на населението в съответната община по официални данни от НСИ, а именно:

Община Аврен – 19,15 %

Община Долни чифлик – 32,96 %

Община Дългопол -21,71 %

Обшина Провадия – 26,18 %

1. Одобрява споразумението за партньорство между Общините – Долни чифлик, Дългопол, Провадия и Аврен, членове на РСУО - Провадия и упълномощава Кмета на Община Долни чифлик да го подпише.

**РЕШЕНИЕ № 405**

На основание чл.21, ал.2 във връзка с чл.21, ал.1, т.23 от ЗМСМА и чл.51 от Правилника за организация и дейността на Общински съвет на община Долни чифлик, област Варна, неговите комисии и взаимодействието му с Общинската администрацията не приема предложението на г-н Юлиан Иванов да се отложим вземане на решението по докладната записка отностно поставянето на мантинела на подстъпа към плаж «Изгрев-Хоризонт» до изчакване на становището на МОСВ.

**РЕШЕНИЕ № 406**

На основание чл.21, ал. 2 във връзка с чл.21, ал.1, т.23 от Закона за местното самоуправление и местната администрация, както и създалото се обществено недоволство сред жителите на с. Ново Оряхово, община Долни чифлик заради поставянето на мантинела на подстъпа към плаж „Изгрев-Хоризонт“:

1. Да се демонтира поставената от Община Долни чифлик мантинела на подстъпа към плаж „Изгрев-Хоризонт“.
2. Да се засили контрола от страна на Общинска администрация - Долни чифлик по отношение на защитените територии до плаж „Изгрев-Хоризонт“.
3. Да се поставят от Общинска администрация - Долни чифлик допълнителни указателни табели с които посетителите на плаж „Изгрев-Хоризонт“ да се предупреждават, че преминават през защитена територия и паркирането на МПС, каравани, кемпери и поставянето на палатки върху защитени територии природна забележителност е забранено.
4. По възможност да бъде монтирано видеонаблюдение в района на защитените територии природни забележителности в случай, че има техническа възможност за поставяне на такова.
5. Да се осъществи контакт със собственика на имота в който попада пътят за достъп до плаж „Изгрев-Хоризонт“, като се поиска становище от него относно възможността за внасяне на проект за изменение на кадастралната карта на с. Ново Оряхово и с. Шкорпиловци, община Долни чифлик представляващо нанасяне в кадастралната карта на фактически съществуващ път с цел свободно преминаване на граждани.

**РЕШЕНИЕ № 407**

На основание чл.21, ал.2 във връзка с чл. 21, ал.1, т.15 от ЗМСМА, както и чл.12, ал. 2 от Устава на НСОРБ, Общинският съвет

**РЕШИ:**

1. Определя за делегат в Общото събрание на Националното сдружение на общините в Република България Траян Димитров Томов-общински съветник.